**DĖL PRITARIMO VILNIAUS DAILĖS AKADEMIJOS IR ROKIŠKIO RAJONO SAVIVALDYBĖS BENDRADARBIAVIMO SUTARČIAI**

2019 m. sausio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Rokiškio rajono savivaldybės sutarčių, susitarimų sudarymo ir pasirašymo tvarkos aprašu, patvirtintu Rokiškio rajono savivaldybės tarybos 2014 m. sausio 31 d. sprendimu Nr. TS-9 „Dėl Rokiškio rajono savivaldybės sutarčių, susitarimų sudarymo ir pasirašymo tvarkos aprašo patvirtinimo“, Rokiškio rajono savivaldybės taryba n u s p r e n d ž i a:

1. Pritarti Vilniaus dailės akademijos ir Rokiškio rajono savivaldybės bendradarbiavimo sutarčiai (pridedama).

2. Įgalioti Rokiškio rajono savivaldybės merą Antaną Vagonį pasirašyti sprendimo 1 punkte nurodytą bendradarbiavimo sutartį.

###### Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

###### Savivaldybės meras Antanas Vagonis

Ingrida Trumpaitė

PATVIRTINTA

Rokiškio rajono savivaldybės tarybos

2019 m. sausio 25 d. sprendimu Nr. TS-

|  |
| --- |
| **BENDRADARBIAVIMO SUTARTIS**2019 m. sausio d.VilniusVilniaus dailės akademija (toliau – VDA), atstovaujama rektoriaus Audriaus Klimo, veikiančio pagal Vilniaus dailės akademijos Statutą, ir Rokiškio rajono savivaldybė (toliau – Savivaldybė), atstovaujama mero Antano Vagonio, veikiančio pagal Lietuvos Respublikos vietos savivaldos įstatymo 20 straipsnio 2 dalies 12 punktą ir Savivaldybės tarybos 2019 m. sausio 25 d. sprendimo Nr. TS-.....,,Dėl pritarimo Vilniaus dailės akademijos ir Rokiškio rajono savivaldybės bendradarbiavimo sutarčiai“ 2 punktą (toliau vadinami Šalimis), vadovaudamiesi Lietuvos Respublikos teisės aktais, sudaro šią bendradarbiavimo sutartį:1. **BENDROSIOS NUOSTATOS**

1. Sutartis sudaroma, siekiant įtraukti VDA socialinius partnerius ir galimus darbdavius į studijų programų vadybą, taip supažindinant juos su naujausiais VDA studijų programų siekiniais, taip pat su pasiekimais meninės kūrybos ir tyrimų srityse. Savo ruožtu, socialinių partnerių dalyvavimas leidžia nuolat tobulinti VDA vidinės studijų kokybės užtikrinimo sistemą, kurti naujas perspektyvias studijų programas ar atnaujinti jau veikiančias.2. Šalys vadovaujasi abipusės naudos ir savitarpio pagarbos principais.3. Ši sutartis yra ilgalaikė, neterminuota.**II. SUTARTIES OBJEKTAS**4. Sutarties objektas yra VDA ir Savivaldybės bendradarbiavimas edukaciniais tikslais. Dėl kiekvieno konkretaus bendradarbiavimo objekto tarp abiejų Šalių pasirašomi atskiri susitarimai, kuriuose nustatomi abiejų Šalių įsipareigojimai, teisės, pareigos ir atsakomybė. 1. **BAIGIAMOSIOS NUOSTATOS**

5. Sutartis įsigalioja nuo tos dienos, kai ją pasirašo abiejų Šalių atstovai.6. Sutartis gali būti pakeista tik rašytiniu abiejų Šalių susitarimu. Sutarties pakeitimai yra neatsiejama šios sutarties dalis.7. Ši sutartis gali būti nutraukiama:7.1. abiejų Šalių raštišku susitarimu;7.2. vienos Šalies iniciatyva. Šiuo atveju sutartis laikoma pasibaigusia, praėjus 14 dienų po raštiško pranešimo įteikimo kitai Šaliai, apie sutarties nutraukimą.8. Visi ginčai, kurių sutarties Šalys negali išspręsti geranoriškai ir susitarus, sprendžiami Lietuvos Respublikos teisės aktų nustatyta tvarka.9. Ši sutartis sudaryta dviem egzemplioriais, turinčiais vienodą teisinę galią, po vieną kiekvienai sutarties Šaliai.10. Šalys įsipareigoja per penkias darbo dienas informuoti viena kitą apie nurodytų rekvizitų pasikeitimą.1. **ŠALIŲ ADRESAI IR PARAŠAI**
 |

Vilniaus dailės akademija Rokiškio rajono savivaldybė

Kodas 111950439 Kodas 188772248

Maironio g. 6, LT-01124 Vilnius Respublikos g. 94, LT-42136 Rokiškis

Tel. (8 5) 2 10 54 30, faksas (8 5) 2105444 Tel. (8 458) 71 233, faksas (8 458) 71 420

El. paštas vda@vda.lt El. paštas: savivaldybe@post.rokiskis.lt

Rektorius Savivaldybės meras

Audrius Klimas Antanas Vagonis

A.V. A.V.

Rokiškio rajono savivaldybės tarybai

**DĖL PRITARIMO VILNIAUS DAILĖS AKADEMIJOS IR ROKIŠKIO RAJONO SAVIVALDYBĖS BENDRADARBIAVIMO SUTARČIAI**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Šio sprendimo tikslas – pritarti, kad Rokiškio rajono savivaldybės meras pasirašytų bendradarbiavimo sutartį su Vilniaus dailės akademija.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos 2014 m. sausio 31 d. tarybos sprendimas TS-9 „Dėl Rokiškio rajono savivaldybės sutarčių, susitarimų sudarymo ir pasirašymo tvarkos aprašo patvirtinimo“.

**Sprendimo projekto esmė.**

Pritarti, kad būtų pasirašyta bendradarbiavimo sutartis tarp Vilniaus dailės akademijos ir Rokiškio rajono savivaldybės. Bendradarbiavimas su Vilniaus dailės akademija vyksta nuo 2018 m., kuomet šios aukštosios mokyklos studentai pristatė bendruomenės namų Rokiškyje projektinius pasiūlymus.

Bendradarbiavimo sutartimi siekiama stiprinti bendradarbiavimą tarp socialinių partnerių.

**Galimos pasekmės, priėmus siūlomą tarybos sprendimo projektą:**

**teigiamos** – stiprinamas bendradarbiavimas tarp socialinių partnerių;

**neigiamos** – nėra.

**Finansavimo šaltiniai ir lėšų poreikis**.

Lėšų poreikis nenumatomas.

**Kokia sprendimo nauda Rokiškio rajono gyventojams.**

Bendradarbiavimas su mokslo institucijomis architektūros srityje Rokiškio rajono savivaldybei suteikia naudingos informacijos apie galimus rajono teritorijų plėtros ir panaudojimo būdus, padeda rasti aktualių problemų sprendimo įžvalgas.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vyriausioji specialistė Ingrida Trumpaitė